APSTIPRINĀTS  
 iepirkuma komisijas  
2018. gada 15. augusta sēdē  
protokols Nr.1

Ar 2018. gada 24. augusta sēdē

apstiprinātiem grozījumiem

protokols Nr.2

Valsts asinsdonoru centrs

**ATKLĀTA KONKURSA**

„**Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai**”

**(iepirkuma identifikācijas Nr. VADC 2018/25)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/25
  2. Pasūtītājs: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr.90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: [iepirkumi@vadc.gov.lv](mailto:iepirkumi@vadc.gov.lv), mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
  2. Kontaktpersonas: organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: iepirkumi@vadc.gov.lv.

1. **Pretendents**
   1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas ir reģistrēta Valsts reģionālās attīstības aģentūras mājaslapā pieejamās Elektronisko iepirkumu sistēmas (turpmāk – EIS) e-konkursu apakšsistēmā[[1]](#footnote-1) un ir iesniegusi piedāvājumu piegādāt preces saskaņā ar iepirkuma „Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko[[2]](#footnote-2) marķieru automatizētai izmeklēšanai”, identifikācijas Nr. VADC 2018/25 (turpmāk – iepirkums), nolikumā (turpmāk –nolikums) norādītajām Pasūtītāja prasībām.
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
   1. Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai (turpmāk – prece) piegāde saskaņā ar nolikuma Tehnisko specifikāciju (2. pielikums).
   2. CPV kods: 33000000-0.
   3. Iepirkuma priekšmets nav sadalīts daļās. Pretendents iesniedz vienu piedāvājuma variantu par iepirkuma priekšmetu.
   4. Iepirkuma rezultātā paredzēts noslēgt iepirkuma līgumu (turpmāk – līgums).
   5. Iepirkuma līguma darbības termiņš 36 (trīsdesmit seši) mēneši no 2019. gada 1. janvāra vai līdz pilnīgai saistību izpildei.
   6. Preču piegādes vieta: Valsts asinsdonoru centrs, Sēlpils iela 9, Rīga, LV-1007
   7. Preču piegādes notiek atbilstoši Pasūtītāja veiktajiem pasūtījumiem līgumā noteiktajā kārtībā.
3. **Piedāvājuma izvēles kritērijs.**

Piedāvājuma izvēles kritērijs ir nolikuma tehniskās specifikācijas prasībām atbilstošs saimnieciski izdevīgākais piedāvājums ar zemāko kopējo līgumcenu.

1. **Informācijas apmaiņa un papildu informācijas sniegšana, grozījumu veikšana iepirkuma dokumentācijā.**
   1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi” un Valsts reģionālās attīstības aģentūras mājaslapā pieejamās EIS e-konkursu apakšsistēmā (https://www.eis.gov.lv/EKEIS/Supplier/Index).
   2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
      1. visi pieprasījumi nosūtāmi uz e-pasta adresi: [iepirkumi@vadc.gov.lv](mailto:iepirkumi@vadc.gov.lv);
      2. visos pieprasījumos jāietver norāde: “Par iepirkuma “Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai” (iepirkuma identifikācijas Nr. VADC 2018/25) nolikumu”.
   3. Ja pretendents ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja Pasūtītājs steidzamības dēļ ir saīsinājis piedāvājumu iesniegšanas termiņu, papildu informāciju Pasūtītājs sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
   4. Papildu informāciju iepirkuma komisija nosūta pretendentam, kas uzdevis jautājumu, un vienlaikus ievieto šo informāciju Pasūtītāja tīmekļa vietnē [www.vadc.gov.lv](http://www.vadc.gov.lv) sadaļā „Publiskie iepirkumi” un EIS e-konkursu apakšsistēmā (https://www.eis.gov.lv/EKEIS/Supplier/Index).
   5. Iepirkuma komisijai ir tiesības izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Izdarot grozījumus, likumā noteiktajos gadījumos un kārtībā tiek pagarināts arī piedāvājuma iesniegšanas termiņš. Ja iepirkuma komisija ir izdarījusi grozījumus iepirkuma procedūras dokumentos, grozījumi tiek ievietoti Pasūtītāja tīmekļa vietnē [www.vadc.gov.lv](http://www.vadc.gov.lv) sadaļā „Publiskie iepirkumi” un EIS e-konkursu apakšsistēmā (https://www.eis.gov.lv/EKEIS/Supplier/Index) ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
2. **Piedāvājuma iesniegšanas laiks, vieta un piedāvājumu atvēršanas sanāksme.**
   1. Pretendenti piedāvājumus iesniedz **tikai ELEKTRONISKI**, izmantojot EIS e-konkursu apakšsistēmu līdz **2018. gada 20. septembrim, plkst. 11:00**. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   2. Lai piegādātājs iesniegtu piedāvājumu EIS e-konkursu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE).
   3. Iepirkumu komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta **2018. gada 20. septembrī, plkst.11.00**.
   4. Iesniegto piedāvājumu atvēršanas procesam var sekot līdzi tiešsaistes režīmā EIS e‑konkursu apakšsistēmā.
   5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskās atslēgas paroli šifrētā dokumenta atvēršanai.
   6. Piedāvājumu atvēršanas sanāksmes finanšu piedāvājumu kopsavilkums ir pieejams EIS.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām.
2. Piedāvājums konkursam jāiesniedz līdz **2018.gada 20. septembrim. 11:00** elektroniski EIS e-konkursu apakšsistēmā, ievērojot šādas pretendenta izvēles iespējas:
   1. izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šīs iepirkuma procedūras sadaļā ievietotās formas;
   2. elektroniski aizpildāmos dokumentus elektroniski sagatavojot ārpus EIS e‑konkursu apakšsistēmas un pievienojot prasībām atbilstošā EIS saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   3. elektroniski sagatavoto piedāvājumu šifrējot ārpus EIS e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
4. Sagatavojot piedāvājumu, pretendents ievēro, ka:
   1. pieteikuma veidlapa un finanšu piedāvājums saskaņā ar EIS e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
   2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju;
   3. ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar 8.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai. Ja pretendents norādītajā laikā neiesniedz elektronisko atslēgu piedāvājuma atvēršanai, iepirkuma komisija uzskata, ka piedāvājums nav iesniegts un to nevērtē;
   4. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
5. Piedāvājums sastāv no šādām daļām:
   1. Pretendenta atlases dokumenti:
      1. pieteikums dalībai iepirkumā (forma nolikuma 1. pielikumā);
      2. ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā. Ja pretendents ir reģistrēts Latvijas Republikas Uzņēmumu reģistrā, šāda veida dokuments nav jāiesniedz.
      3. Ražotāja vai tā pārstāvja pilnvarojuma apliecinājums (izsniegtās pilnvaras apliecināta kopija) pretendentam par tiesībām pārdot preci Latvijā. Gadījumā, kad pretendents iesniedz ražotāja pārstāvja pilnvaru, klāt jāpievieno ražotāja pilnvarojuma apliecinājumu pārstāvim par tiesībām pārdot piedāvāto preci Latvijā un pārpilnvarojuma tiesībām.
      4. ja pretendents plāno piesaistīt apakšuzņēmējus, tad papildus Pretendenta iesniedzamajiem dokumentiem jāiesniedz (nosacījumi attiecas uz tiem apakšuzņēmējiem, kuru veicamo darbu apjoms ir vismaz 10 (desmit) procenti no kopējā piegādes līguma vērtības vai lielāka) piesaistīto apakšuzņēmēju saraksts (nosaukums, adrese, reģ. Nr. (ja tāds ir)), kurā norāda katram apakšuzņēmējam izpildei nododamo piegādes līguma izpildes daļu (norādot procentuālā izteiksmē, kā arī norādot nododamos darbus atbilstoši tehniskajai specifikācijai) un rakstiski apakšuzņēmēju apliecinājumi par gatavību veikt apakšuzņēmējam nododamās Piegādes līguma izpildes daļas izpildi un/vai nodot savā rīcībā esošos nepieciešamos resursus, Piegādes līguma izpildes nodrošināšanai.
      5. dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
   2. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
   3. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.  
      Eiropas vienotā iepirkuma procedūras dokumenta veidlapa pieejama <http://eur-lex.europa.eu/legal-content/LV/TXT/PDF/?uri=CELEX:32016R0007&from=LV>, savukārt word formātā attiecīgā veidlapa pieejama šādā tīmekļvietnē (Komisijas 2016. gada 5. janvāra īstenošanas regulas Nr.2016/7 2. pielikums): <http://www.iub.gov.lv/sites/default/files/upload/1_LV_annexe_acte_autonome_part1_v4.doc> .
6. Piedāvājuma noformējuma prasības:
   1. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010.gada 28.septembra  noteikumu Nr.916 “Dokumentu izstrādāšanas un noformēšanas kārtība” prasībām;
   2. piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
   3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
   4. piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
7. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot iepirkuma komisijai paziņojumu. Paziņojumu iesniedz elektroniski EIS.
8. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā:

* 1. uz pretendentu nav attiecināmi Publisko iepirkumu likuma 42.panta pirmajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā;
  2. pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz);
  3. pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

## Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē ārpus EIS.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1.posms – Piedāvājumu noformējuma pārbaude. Iepirkuma komisija pārbauda, vai piedāvājumi sagatavoti un noformēti atbilstoši nolikumā norādītajām noformēšanas prasībām.

## 2.posms – Tehnisko piedāvājumu atbilstības pārbaude. Iepirkuma komisija pārbauda iesniegto piedāvājumu atbilstību tehniskajā specifikācijā noteiktajām prasībām.

## 3. posms - Saimnieciski izdevīgākā piedāvājuma noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, saimnieciski izdevīgāko piedāvājumu ar zemāko kopējo līgumcenu saskaņā ar piedāvājuma izvēles kritēriju. Piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus. Gadījumā, ja pretendentiem ir vienādi zemākās cenas piedāvājumi, tad iepirkumu komisija rīkojas saskaņā ar Publisko iepirkuma likuma 51.panta septītā daļā noteikto. Pretendentiem, pierādījumi par Publisko iepirkumu likuma 51.panta septītajā daļā minēto priekšrocību esamību būs jāiesniedz trīs darba dienu laikā no pieprasījuma saņemšanas.

## 4.posms – Atbilstības atlases prasībām pārbaude. Iepirkuma komisija, ņemot vērā iesniegtos pretendenta atlases dokumentus, novērtē, vai pretendents atbilst nolikumā noteiktajām prasībām. Pretendents, kurš iesniedzis piedāvājumu ar zemāko cenu, un atbilst atlases un tehniskajām prasībām tiek atzīts par uzvarētāju iepirkumā.

1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
2. Iepirkuma komisija pretendentu noraida, ja:
   1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
   2. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu. Pirms piedāvājuma atzīšanas par nepamatoti lētu, pasūtītājs pieprasa skaidrojumu par piedāvāto cenu vai izmaksām saskaņā ar Publisko iepirkumu likuma 53. panta nosacījumiem.
3. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 42. panta pirmajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts līgums saskaņā ar nolikuma 4. pielikumu.
3. Izraudzītais pretendents paraksta līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi līguma noslēgšanai.
4. Ja par iepirkuma uzvarētāju atzītais pretendents neparaksta līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu nākamajam pretendentam, kura piedāvājums atbilst nolikuma prasībām un ir saimnieciski izdevīgākais, atbilstoši nolikuma 17.punktam.
5. Pasūtītājs ne vēlāk kā 10  darbdienu laikā pēc dienas, kad stājas spēkā līgums, savā pircēja profilā ievieto līguma tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.

**VI. pielikumu saraksts**

1. Nolikumam ir pievienoti 4 (četri) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma  2. pielikums. Tehniskā specifikācija |
| 3. pielikums. Finanšu piedāvājuma forma |
| 4. pielikums. Līguma projekts |

Nolikuma 1. pielikums

(VADC 2018/25)

PIETEIKUMS

Par piedalīšanos iepirkumā

**“Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai”**

**(identifikācijas Nr. VADC 2018/25)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvāto preci ir atļauts pārdot Latvijas Republikā;
* apliecina, ka uz pretendentu neattiecas Publisko iepirkumu likuma 42.panta pirmajā daļā noteiktie pretendentu izslēgšanas nosacījumi;
* apliecina, ka visas iesniegtās ziņas ir patiesas;
* apņemas pēc līguma saistību pilnīgas izpildes viena mēneša laikā demontēt un izvest no Pasūtītāja telpām līguma priekšmeta nodrošināšanai uzstādītās iekārtas**.**

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[3]](#footnote-3):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/25)

Tehniskā specifikācija

“Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai”

|  |  |  |  |
| --- | --- | --- | --- |
| **1.      Prasības iepirkuma priekšmetam** | | | **Pretendenta piedāvājums (faila nosaukums un lappuses numurs pievienotajā failā)** |
| 1.1. | Ražotnes  EC sertifikāts par pilnīgas kvalitātes nodrošinājuma sistēmu  vai  EC sertifikāts par tipveida pārbaudi un EC sertifikāts par ražošanas kvalitātes nodrošināšanu. | |  |
| 1.2. | HBsAg, anti-HCV, Anti-HIV ½ (apvienotais antivielu un p24 antigēna noteikšanas tests) un Treponema Pallidum summāro antivielu vienlaicīga noteikšana ar imūnfermentatīvo metodi. | |  |
| 1.3. | Reaģentiem HBsAg, anti-HCV, Anti-HIV ½ (apvienotais antivielu un p24 antigēna noteikšanas tests) ir norāde, ka tos drīkst izmantot asins/asins komponentu donoru asins paraugu izmeklēšanai. | |  |
| 1.4. | CE marķējums. | |  |
| 1.5. | Iepirkuma priekšmeta EK atbilstības deklarācijas (EC Declaration of Conformity) (kopija). | |  |
| 1.6. | Iepirkuma priekšmeta lietošanas instrukcijas angļu valodā (dokumentu iesniegšanas brīdī) un latviešu valodā (piegādes brīdī). | |  |
| 1.7. | Iepirkuma priekšmeta drošības datu lapa angļu valodā (dokumentu iesniegšanas brīdī) un latviešu valodā (piegādes brīdī). | |  |
| 1.8. | Informācija par iepirkuma priekšmeta laišanu apgrozībā Latvijas Republikas teritorijā (izdruka no LATMED reģistra). | |  |
| **2. Prasības iekārtām (iepirkuma priekšmeta darbības nodrošināšanai):** | | |  |
| 2.1. | | Vienu vai vairākas **jaunas** iekārtas, kas spēj nodrošināt nepārtrauktu minimālo caurlaidību 300 testi/ stundā. Ar iekārtām jāsaprot analizatori un visas citas papildus iekārtas, piemēram, ūdens attīrīšanas iekārtas, iepirkuma priekšmeta darbības un izmeklēšanas procesa nepārtrauktības nodrošināšanai. |  |
| 2.2. | | Ražotnes  EC sertifikāts par pilnīgas kvalitātes nodrošinājuma sistēmu  vai  EC sertifikāts par tipveida pārbaudi un EC sertifikāts par ražošanas kvalitātes nodrošināšanu. |  |
| 2.3. | | EK atbilstības deklarācija (EC Declaration of Conformity). |  |
| 2.4. | | Informācija par iekārtas laišanu apgrozībā Latvijas Republikas teritorijā (izdruka no LATMED reģistra). |  |
| 2.5. | | Lietošanas instrukcija angļu valodā (dokumentu iesniegšanas brīdī) un latviešu valodā (piegādes brīdī). |  |
| 2.6. | | Iekārta ir spējīga, izmantojot datoru tīklu:  1. nosūtīt izmeklēšanas rezultātus citai informācijas sistēmai;  2. saņemt datus no šīs informācijas sistēmas. |  |
| 2.7. | | Donācijas numura svītrkoda ISBT 128 automātiskā nolasīšana. |  |
| 2.8. | | Izslēgta paraugu kontaminācija, veicot paraugu dozēšanu izmeklēšanas laikā (norādīt tehnoloģiju). |  |
| 2.9. | | Paraugu pilināšanas laikā ir nodrošināta recekļa, šķidruma līmeņa un burbuļu detekcija paraugā. |  |
| 2.10. | | Automātiska rezultātu interpretācija. |  |
| 2.11. | | Nodrošināta aizsardzību elektroapgādes traucējumu gadījumā (UPS). |  |
| **3.Prasības piegādātājam** | | | |
| 3.1. | Piegādātājs ir ražotāja pilnvarots pārstāvis (ražotāja vai ražotāja pilnvarota pārstāvja ar pārpilnvarošanas tiesībām, apliecinājums). | |  |
| 3.2. | Nodrošināt iekārtu uzstādīšanu, pārbaudi un nodošanu ekspluatācijā (IQ/OQ protokoli) 6 (sešu) nedēļu laikā no iepirkuma līguma parakstīšanas brīža. | |  |
| 3.3. | Nodrošināt iekārtu servisu, ko veic atbilstoši apmācīta persona (sertifikāta kopija). | |  |
| 3.4. | Nodrošināt pasūtītāja laboratorijas personāla apmācību (iekārta, metodes) ko veic atbilstoši apmācīta persona (sertifikāta kopija) un izsniegt par to apliecinošus dokumentus. | |  |
| 3.5. | Nodrošināt pasūtītājam iepirkuma priekšmeta piegādes ar derīguma termiņu vismaz 3 (trīs) mēneši. | |  |
| 3.6. | 24 (divdesmit četru) stundu laikā pēc pasūtītāja paziņojuma par iekārtas darbības traucējumiem ierasties Laboratorijā un atjaunot iekārtas darbību. | |  |
| 3.7. | Līguma darbības laikā bez papildus atlīdzības nodrošināt:  1. iekārtas tehniskās apkopes saskaņā ar ražotāja prasībām un noteiktajiem termiņiem;  2. nepieciešamos iekārtas remontus. | |  |
| **4. Citas prasības** | | |  |
| 4.1. | Paredzētais izmeklējamo paraugu skaits gadā 55 000. | |  |
| 4.2. | Paredzamais līguma darbības termiņš – 36 (trīsdesmit seši) mēneši no 2019. gada 1. janvāra vai līdz pilnīgai saistību izpildei. | |  |

Nolikuma 3. pielikums

(VADC 2018/25)

Finanšu piedāvājums

**“Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai”**

**(identifikācijas Nr. VADC 2018/25)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[4]](#footnote-4)

Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_ (turpmāk – pretendents), iesniedz savu piedāvājumu iepirkumā “Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai” (iepirkuma procedūras identifikācijas Nr. VADC 2018/25).

|  |  |  |  |  |
| --- | --- | --- | --- | --- |
| Nr. | Nosaukums | Vienas preces vienības cena\*, EUR bez PVN | Vienību daudzums (gadam) | Cena EUR bez PVN (gadam) |
| 1. |  |  |  |  |
| 2. |  |  |  |  |
| 3. |  |  |  |  |
| .. |  |  |  |  |
| Cena kopā, EUR bez PVN: | | | |  |
| Cena kopā, EUR bez PVN 3 (trīs) gadiem | | | |  |

\* norādot cenu, pretendents tajā iekļauj visas papildus izmaksas, nodokļus un nodevas, izņemot PVN.

Līguma cena tiek aplikta ar PVN \_\_\_\_\_ % likmes apmērā

Finanšu piedāvājumam pretendents pievieno katras pozīcijas aprēķina atšifrējumu atbilstoši Pasūtītāja norādītajam paredzamajam izmeklējamo paraugu skaitam gadā, ņemot vērā nosacījumus piedāvāto vienību skaita aprēķina veikšanai:

1. *Katra infekciju seroloģiskā marķiera 55 000 izmeklējumi gadā, veicot vidēji 250 paraugu izmeklējumus dienā;*
2. *Iekārta darbojas (ja iekārtas ir vairākas, tās darbojas paralēli), veicot visus četrus testus vienlaicīgi, 5 (piecas) dienas nedēļā.*
3. ***Pamatreaģentu daudzuma aprēķinu veicot, jāņem vērā:***

*3.1. katram pamatreaģenta nedalāmam iepakojumam (komplektam) uz borta katru dienu jāveic iekšējā kvalitātes kontrole (IKK) ar attiecīgajiem IKK materiāliem, ko paredz metodes izstrādātājs;*

*3.2. patēriņu uz paredzētajām kalibrēšanām, ņemot vērā kalibrēšanas periodiskumu, kalibrēšanas punktu skaitu un kalibrēšanas līkņu skaitu (piemēram, dubultā kalibrēšana), ko paredz metodes izstrādātājs.*

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[5]](#footnote-5)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nolikuma 4. pielikums

(VADC 2018/25)

**LĪGUMS Nr.\_\_\_\_\_\_\_\_\_**

Reaģentu, kalibratoru, kontroles materiālu, piederumu un tehnoloģisko šķīdumu asins/asins komponentu donoru obligāto infekciju seroloģisko marķieru automatizētai izmeklēšanai piegāde

Rīgā

2018. gada \_\_\_\_. \_\_\_\_\_\_\_\_\_\_\_\_\_\_

Valsts asinsdonoru centrs (reģistrācijas VNM kods 90000013926) (turpmāk – *Pasūtītājs*) tā direktores Egitas Poles personā, kura rīkojas saskaņā ar Nolikumu,

\_\_\_ „\_\_\_\_\_\_\_\_”, reģistrācijas Nr.\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_, kuru saskaņā ar statūtiem/pilnvaru pārstāv \_\_\_\_\_\_\_\_\_\_\_\_\_\_\_\_\_\_\_\_ (turpmāk - *Piegādātājs*)

abi kopā (turpmāk - *Puses*, katrs atsevišķi *– Puse)*,

pamatojoties uz Pasūtītāja rīkotā atklātā konkursa Nr. VADC 2018/25 “Reaģenti, kalibratori, kontroles materiāli, piederumi un tehnoloģiskie šķīdumi asins/asins komponentu donoru obligāto infekciju seroloģisko marķieru automatizētai izmeklēšanai“ (turpmāk - *Konkurss*) rezultātiem, noslēdz šo piegādes līgumu (turpmāk -*Līgums*).

I daļa

Speciālie noteikumi

1. Līguma priekšmets
   1. Līguma priekšmets ir reaģentu, kalibratoru, kontroles materiālu, piederumu un tehnoloģisko šķīdumu asins/asins komponentu donoru obligāto infekciju seroloģisko marķieru automatizētai izmeklēšanai piegāde, kuri norādīti Līguma 1. pielikumā, (turpmāk – *Prece*).
   2. Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt saskaņā ar Līguma nosacījumiem piegādātas Preces, kuras noteiktas Līguma 1. pielikumā par Konkursā piedāvātajām cenām, kuras norādītas 2. pielikumā.
   3. Prognozējamais Preču daudzums norādīts Līguma 1. pielikumā.
   4. Piegādātājam nav un nebūs pretenziju, ka Pasūtītājs iepērk tādu Preču daudzumu, kāds nepieciešams tā darbības nodrošināšanai, pieļaujot kopējās Līguma summas izmaiņas atbilstoši Pasūtītāja pieejamajam finansējumam un saskaņā ar Publisko iepirkumu likuma 61. panta nosacījumiem.
2. Preču cena, līguma summa un norēķinu kārtība
   1. Preču cenas tiek noteiktas *euro*, atbilstoši Piegādātāja iesniegtajam piedāvājumam Konkursā un ir norādītas Līguma 2. pielikumā. Preču cenas var tikt mainītas tikai Līgumā noteiktajos gadījumos.
   2. Preču cenā ir iekļauti visi nodokļi un izdevumi, kas rodas un/vai rastos Piegādātājam sakarā ar Preču ievešanu Latvijas Republikā un to piegādi Pasūtītājam saskaņā ar Līgumu.
   3. Līgumcena par Preci un tās piegādi ir  **\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** bez pievienotās vērtības nodokļa (turpmāk – PVN), papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
   4. Ja saskaņā ar normatīvajiem aktiem turpmāk tiek grozīta PVN likme (vai Preces piegādes sāk aplikt ar PVN) vai Piegādātājs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
   5. Pasūtītājs samaksu par Preci, atbilstīgi faktiski piegādātajam un izpildītajam apjomam, veic ar pārskaitījumu uz Piegādātāja Līgumā norādīto kredītiestādes norēķinu kontu 60 (sešdesmit) dienu laikā pēc Piegādātāja un Pasūtītāja abpusēji parakstītas preču pavadzīmes-rēķina.
   6. Ja Līgumā noteikto maksājumu veikšanas dienā pastāv kāda Piegādātāja parāda saistība pret Pasūtītāju, kas izriet no Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.
   7. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz līgumā un maksājumā norādīto norēķinu kontu. Pasūtītājs neatbild par starpbanku norēķinu termiņiem.
3. Līguma darbības termiņš
   1. Līgums stājas spēkā ar Līguma abpusējas parakstīšanas dienu un attiecas uz laika periodu no Līguma spēkā stāšanās dienas līdz maksimālās Līguma summas sasniegšanai. Prognozējamais Līguma termiņš 36 (trīsdesmit seši) mēneši vai līdz pilnīgai saistību izpildei.
   2. Līgums ir spēkā līdz Līgumā noteikto Pušu saistību pilnīgai izpildei.
4. Preču piegādes un saņemšanas noteikumi
   1. Preces tiek piegādātas un nodotas Pasūtītājam tā juridiskajā adresē – Sēlpils ielā 9, Rīgā, Latvijas Republikā, LV-1007.
   2. preču darbības nodrošināšanai Piegādātājs:
      1. Pirms Preču piegādes uzsākšanas sešu nedēļu laikā no Līguma parakstīšanas brīža veic nepieciešamo iekārtu piegādi, uzstādīšanu, pārbaudi un nodošanu ekspluatācijā;
      2. Līguma darbības laikā bez papildus atlīdzības nodrošina iekārtu servisu, ko veic atbilstoši apmācīta persona, tehniskās apkopes saskaņā ar ražotāja prasībām un noteiktajiem termiņiem un veic nepieciešamos iekārtas remontus;
      3. nodrošina pasūtītāja laboratorijas personāla apmācību (iekārta, metodes) ko veic atbilstoši apmācīta persona un izsniedz par to apliecinošus dokumentus;
      4. 24 (divdesmit četru) stundu laikā pēc pasūtītāja paziņojuma par iekārtas darbības traucējumiem ierasties Laboratorijā un atjaunot iekārtas darbību;
      5. apņemas pēc līguma saistību pilnīgas izpildes viena mēneša laikā demontēt un izvest no Pasūtītāja telpām līguma priekšmeta nodrošināšanai uzstādītās iekārtas.
   3. Preces tiek piegādātas atsevišķās partijās, pamatojoties uz Pasūtītāja veiktiem pasūtījumiem, kas pamatojas uz Pasūtītāja rīcībā esošajiem Preču atlikumiem un Pušu saskaņoto piegādes grafiku. Katrā pasūtījumā Pasūtītājs norāda pasūtīto Preču veidu un daudzumu.
   4. Piegādātājs piegādā Preci Pasūtītājam tā noteiktajā darba laikā, iepriekš savstarpēji saskaņojot Preces pieņemšanas un nodošanas vietu un laiku, ne vēlāk kā 15 (piecpadsmit) darba dienu laikā no pasūtījuma veikšanas dienas.
   5. Par pasūtījumu Līguma izpratnē uzskatāms Pasūtītāja Līguma 10.8.1. punktā noteiktās kontaktpersonas elektronisks (e-pasta) pieprasījums Piegādātāja Līgumā 10.8.2. .punktā noteiktajai kontaktpersonai Preces piegādei.
   6. Preces piegādi, izkraušanu un novietošanu Pasūtītāja norādītajās telpās, saskaņā ar Līguma 4.3. punkta nosacījumiem, nodrošina Piegādātājs, izmantojot savu transportu un darbaspēku.
   7. Vienlaicīgi ar Preci Piegādātājs nodod Pasūtītājam visu Preces pavadošo dokumentāciju.
   8. Par Preču nodošanu tiek sastādīti abpusēji parakstīti Preču pavadzīmes – rēķini, kas apliecina to, ka Pasūtījums ir izpildīts. Preču pavadzīmēs – rēķinos tiek fiksēts piegādāto Preču nosaukums, iepakojums, daudzums un cena atbilstoši Līguma 2. pielikumam.
   9. Jautājumi par Preces atbilstību Līguma noteikumiem tiek risināti Pusēm, savstarpēji vienojoties. Ja 1 (viena) mēneša laikā vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs ne tikai novērš attiecīgos trūkumus, bet arī Pasūtītāja noteiktajā termiņā un kārtībā sedz eksperta pieaicināšanas izmaksas.

II daļa

Vispārīgie noteikumi

1. Preču kvalitāte
   1. Piegādātājs ir atbildīgs par Preču transportēšanas apdrošināšanas izdevumiem.
   2. Piegādātājs apņemas piegādāt Preces pienācīgā kvalitātē un oriģinālā iepakojumā, atbilstoši ražotāja noteiktajiem Preču uzglabāšanas un transportēšanas nosacījumiem.
   3. Piegādātājs atbild par Preču kvalitāti līdz tās derīguma termiņa beigām un sedz Pasūtītājam visus ar Preču neatbilstību kvalitātei saistītos tiešos zaudējumus. Precēm jābūt iepakotām tā, lai transportēšanas un glabāšanas laikā saglabātos nemainīga to kvalitāte. Preces jāpiegādā ar derīguma termiņu ne mazāk kā 3 (trīs) mēneši no piegādes brīža.
   4. Nekvalitatīvas, bojātas un pasūtījumam neatbilstošas Preces Piegādātājs apmaina pret atbilstošām 15 (piecpadsmit) dienu laikā no neatbilstošās Preces nodošanas Pasūtītājam. Izdevumus, kas saistīti ar Preču apmaiņu, sedz Piegādātājs.
2. Pušu tiesības un pienākumi
   1. Piegādātājam ir šādi iepriekš un turpmāk minētie pienākumi:
      1. veikt savlaicīgu Preces piegādi saskaņā ar Līguma noteikumiem;
      2. piegādāt Preces atbilstoši Līgumam un tā pielikumiem;
      3. piegādāt Preces par Konkursā piedāvātajām un Līguma 2. pielikumā noteiktajām cenām visā Līguma darbības laikā;
      4. ja Piegādātājs turpmāk nespēj piegādāt Preces, nekavējoties, bet ne vēlāk kā 72 (septiņdesmit divu) stundu laikā, rakstiski informēt par to Pasūtītāju;
      5. ja Piegādātājs piegādā Līgumam vai kvalitātes prasībām neatbilstošas Preces un neatbilstība tiek atklāta pēc to pieņemšanas no Pasūtītāja puses, Piegādātājam ir pienākums aizstāt neatbilstošās Preces atbilstoši Līguma 5.4. punkta nosacījumiem;
      6. uzņemties atbildību trešo personu un Pasūtītāja priekšā par kaitējumu, kas tiem radušies sakarā ar Preču kvalitātes trūkumu;
   2. Piegādātājam ir šādas iepriekš un turpmāk minētās tiesības:
      1. saņemt samaksu par pienācīgi piegādātām Precēm.
      2. saņemt līgumsodu, ja Pasūtītājs nav veicis maksājumus 60 (sešdesmit) dienu laikā no abpusēji parakstītas preču pavadzīmes-rēķina brīža.
   3. Pasūtītājam ir šādi iepriekš un turpmāk minētie pienākumi:
      1. laicīgi veikt Preču pasūtīšanu;
      2. nodrošināt Preču pieņemšanu, atbilstošu uzglabāšanu līdz lietošanas sākumam un korektu lietošanu atbilstošu ražotāja norādījumiem;
      3. norēķināties par saņemtajām Precēm.
   4. Pasūtītājam ir šādas iepriekš un turpmāk minētās tiesības:
      1. atteikties pieņemt Preces, ja netiek ievērota Preču piegāde Līguma 4.2. punktā noteiktajā piegādes vietā vai abpusēji saskaņotajā piegādes grafikā noteiktajā termiņā;
      2. atteikties pieņemt Līguma nosacījumiem neatbilstošās Preces;
      3. ja Piegādātājs turpmāk nespēj piegādāt Preces par Līguma 2. pielikumā noteiktajām cenām vai līguma piegādes pārtraukums ir ilgāks par vienu mēnesi vai sešu mēnešu laikā piegādes pārtraukums atkārtojas, Pasūtītājs ir tiesīgs rīkoties atbilstoši Līguma 8.punktā noteiktajam.
   5. Pretenziju pieteikšanas kārtība:
      1. ja, pieņemot Preces, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību līguma noteikumiem un pavaddokumentiem, Pasūtītājs par iztrūkuma vai neatbilstības faktu sastāda aktu divos eksemplāros, un 5 (piecu) darba dienu laikā nosūta Piegādātājam rakstveida Pretenziju ar akta eksemplāru;
      2. ja Piegādātājs piekrīt Pretenzijas pamatojumam, tas nekavējoties paziņo Pasūtītājam un 15 (piecpadsmit) dienu laikā pēc Pasūtītāja pretenzijas saņemšanas aizvieto bojātos un/vai neatbilstošās Preces ar jaunām, atbilstošām Precēm.
3. Pušu atbildība
   1. Abas puses ir pilnībā savstarpēji atbildīgas par tiešajiem zaudējumiem, kurus tās nodara viena otrai ar Līguma neizpildi vai nepienācīgu izpildi. Pasūtītājs nenes atbildību par Piegādātāja neiegūto peļņu.
   2. Ja Piegādātājs nevar izpildīt Līguma nosacījumus vai atsakās piegādāt Preces par 2. pielikumā noteiktām vai zemākām cenām, Piegādātājs, pēc Pasūtītāja pieprasījuma, maksā Pasūtītājam līgumsodu 3 (trīs) % apmērā no līguma kopējās summas un par saviem līdzekļiem sedz Pasūtītāja izmaksas par izmeklējumu veikšanu līdz piegāžu vai preces darbības nodrošināšanai nepieciešamo iekārtu darbības atjaunošanas brīdim.
   3. Ja Piegādātājs Līguma darbības laikā atsakās piegādāt vienu vai vairāk Preču pozīcijas par 2. pielikumā noteiktajām cenām, Līgums ar Piegādātāju var tikt izbeigts attiecībā uz visām 1. pielikumā norādītajām Preču pozīcijām. Līgums tiek uzskatīts par izbeigtu trīsdesmitajā dienā pēc paziņojuma nosūtīšanas Piegādātājam.
   4. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja nokavējuma procentus 0,1% apmērā par katru dienu no nokavētās piegādes (pasūtījuma) kopsummas.
   5. Par katru Preču apmaksas nokavējumu Piegādātājs ir tiesīgs saņemt no Pasūtītāja nokavējuma procentus 0,1% apmērā par katru nokavēto samaksas dienu no neapmaksātās summas.
   6. Līgumsoda vai nokavējuma procentu samaksa neatbrīvo Puses no pārējo Līguma saistību izpildes, izņemot Līguma 10.punktā.
4. Līguma grozīšanas kārtība un kārtība, kādā pieļaujama atkāpšanās no Līguma
   1. Pasūtītājam ir tiesības vienpusēji pārtraukt Līguma darbību 30 (trīsdesmit) dienas iepriekš, rakstiski paziņojot Piegādātājam, ja:
      1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
      2. Pret Piegādātāju ir uzsākta maksātnespējas procedūra, vai tā darbība pilnā apjomā vai daļā, kas skar Līguma priekšmetu, ir apturēta;
      3. Piegādātājs nepiegādā Preces atbilstoši Līguma 1. pielikumam un Pasūtītāja pasūtījumam un piegāde nokavēta vairāk kā 15 (piecpadsmit) dienas;
      4. atsakās pieņemt Pasūtītāja Preču pasūtījumu.
   2. Līguma pārtraukšanas gadījumā:
      1. Pasūtītājs samaksā piegādātājam par faktiski laikā veiktajām Preču piegādēm, ja puses nevienojas citādi;
      2. Piegādātājs atlīdzina Pasūtītājam radušos zaudējumus, kas Pasūtītājam radušies saistībā ar Līguma laušanu un sedz Pasūtītāja izmaksas par izmeklējumu veikšanu līdz jauna līguma noslēgšanai.
5. Nepārvarama vara
   1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, valsts vai pašvaldības, vai starptautisko institūciju izdoti akti, kas liedz Pusēm izpildīt savas saistības, u.c. no pusēm neatkarīgi apstākļi, ja šie apstākļi ir iestājušies pēc Līguma noslēgšanas un to iestāšanos neviena no pusēm neparedzēja un nevarēja paredzēt iepriekš.
   2. Ja *force majeure* apstākļi turpinās vairāk kā 3 (trīs) mēnešus, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
   3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski, tajā skaitā Piegādātāja darījumu partneru, tajā skaitā piegādājamo Preču ražotāja, darbība/bezdarbība.
6. Citi nosacījumi
   1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un, pēc abpusējas parakstīšanas, tiek pievienoti Līgumam, un kļūst par tā neatņemamu sastāvdaļu.
   2. Jautājumos, kuri nav atrunāti Līgumā, puses vadās no Latvijas Republikas spēkā esošajiem normatīvajiem aktiem.
   3. Puses savstarpēji apņemas neizpaust konfidenciāla rakstura informāciju, kas tām kļuvusi zināma Līguma izpildes gaitā.
   4. Pušu domstarpības, kas saistītas ar Līguma izpildi, tiek risinātas pārrunu un vienošanās ceļā. Vienošanās tiek noformēta rakstiski. Gadījumā, ja puses nevar vienoties, tad strīdu nodod izskatīšanai Latvijas Republikas tiesā Latvijas Republikas spēkā esošajos normatīvajos aktos paredzētajā kārtībā.
   5. Ja Līguma darbības laikā notiek kādas no pusēm reorganizācija, tās tiesības un pienākumus realizē tiesību un saistību pārņēmējs.
   6. Piegādātājam nav tiesību nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
   7. Juridiskās adreses, bankas rekvizītu vai pušu pārstāvju maiņas gadījumā pušu pienākums ir septiņu dienu laikā paziņot par to otrai Pusei.
   8. Pušu pilnvarotie pārstāvji:
      1. no pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_;
      2. no piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_.
   9. Līgums sastādīts divos identiskos eksemplāros uz \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) lapām ar diviem pielikumiem uz \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_) lapām, no kuriem viens glabājas pie Piegādātāja, otrs pie Pasūtītāja. Abiem eksemplāriem ir vienāds juridiskais spēks.
   10. Līgumam pievienoti četri sekojoši pielikumi:

* 1. pielikums - „Tehniskā specifikācija”;
* 2. pielikums – „Finanšu piedāvājums”;

1. Pušu rekvizīti un paraksti

|  |  |
| --- | --- |
| Pasūtītājs:  Valsts asinsdonoru centrs  reģ. Nr. 90000013926  Sēlpils iela 6, Rīga, LV – 1007  banka: Valsts kase  kods: TRELLV22  konts: LV20TREL2290567004000  tālrunis: 67471472, fakss: 67408881  elektroniskā pasta adrese: vadc@vadc.gov.lv  Direktore  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Egita Pole | Piegādātājs:  \_\_\_\_\_\_\_\_\_\_\_\_\_\_\_\_„\_\_\_\_\_\_\_\_\_\_\_\_\_”  reģ. Nr. \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_  elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Reģistrācijas informāciju skatīt šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE [↑](#footnote-ref-1)
2. Saskaņā ar Ministru kabineta 2015. gada 27. decembra noteikumiem Nr.1037 “Noteikumi par cilvēka asiņu un asins komponentu savākšanas, testēšanas, apstrādes, uzglabāšanas un izplatīšanas kvalitātes un drošības standartiem un kompensāciju par izdevumiem zaudētā asins apjoma atjaunošanai” [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)
4. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-4)
5. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-5)